Bello Bouba Maigari (an haife shi a shekarar 1947 ) ɗan siyasan Kamaru ne. Shi ne Firayim Minista na biyu na Kamaru daga ranar 6 ga watan Nuwamba shekarar 1982 zuwa ranar 22 ga watan Agusta shekara ta 1983 kuma ya kasance Shugaban Ƙasa na Ƙungiyoyin Dimokraɗiyya da Cigaba (UNDP) tun daga watan Janairu shekarar 1992. Ko da yake ya kasance babban madugun 'yan adawa na yawancin shekarun 1990, ya shiga cikin gwamnati run daga watan Disamba shekarar 1997; ya kasance karamin ministan raya masana’antu da kasuwanci daga shekarar 1997 zuwa shekara ta 2004, karamin ministan gidan waya da sadarwa daga shekarar 2004 zuwa shekara ta 2009, kuma karamin ministan sufuri daga shekarar 2009 zuwa shekara ta 2009. Tun watan Disambar shekarar 2011, ya kasance karamin ministan yawon bude ido da shakatawa. An haifi Bello Bouba a Baschéo, a Sashen Benoué a lardin Arewacin Kamaru. Daga shekarar 1972 zuwa shekara ta 1975, Bello Bouba ya kasance Babban Sakatare a Ma’aikatar Sojoji. An nada shi a matsayin Mataimakin Babban Sakataren Fadar Shugaban Kasa a ranar 30 ga watan Yuni, shekarar 1975, yana aiki a wannan matsayin har zuwa watan Janairu na shekarar 1982